Me teame seda kõike patoloogia vahendusel. Mõnikord käivitub pärast viljastumist patoloogiline protsess. Püsima jääb ainult meessooline pronukleus, naissooline sureb välja. Me nimetame seda hydatiformis mole . See ei ole inimolend.  See moodustab põisikuid ja membraane ning lõpeb raseduse katkemisega, ent see on rasedus, kus puudub laps. Eostumine  pole tegelikult aset leidnud. Edasi on antud ainult maskuliinne "know-how": kuidas ehitada onni ja minna jahile. Juhtub (väga harva), et vastupidi, neitsi munasarjas hakkab üks munarakk poolduma ja tekitab seda, mis on programmeeritud naissoolisel viisil. See tähendab, et toimub kehaosade viimistlemine. Tekivad hambad, juuksed, küüned, isegi mõni närvikude, kuid kõik see toimub täiesti korrastamatult. Ei toimu inimolendi eostumist , vaid moodustatakse  tagavaraosi. See on olnud viimase kahe aasta erakordne avastus: tillukeses, pooleteise-millimeetrilise läbimõõduga viljastatud tsügoodis, on kohe pärast sperma sisenemist tsütosiini metülatsiooni abil DNA-le üles kirjutatud nais- ja meessooliste ülesannete jagamine. Meessoolt oodatakse toidu muretsemist ja peavarju ehitamist, naissoolt võimet viimistleda keha. Ja see on kirjas juba selles väikeses pooleteisemillimeetrises sfääris.